S-6560/2019

Dómur

Mál þetta, sem dómtekið var 12. febrúar sl., er höfðað með ákæru, útgefinni af lögreglustjóranum á höfuðborgarsvæðinu 19. nóvember 2019, á hendur B-kk-þgf R-kk-þgf J-kk-þgf, kt. [...], [...], [...], með dvalarstað að [...], [...], fyrir eftirtalin umferðarlagabrot með því að hafa:

1. Miðvikudaginn 22. ágúst 2018 ekið bifreiðinni [...] sviptur ökurétti um [...] í Reykjavík, við hús nr. [...].

2. Fimmtudaginn 26. september 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 125 ng/ml og tetrahýdrókannabínól 2,1 ng/ml) suður Barónsstíg í Reykjavík, við Sundhöll Reykjavíkur, þar sem lögregla hafði afskipti af ákærða.

Teljast brot í báðum liðum varða við 1. mgr. 48. gr. og brot í lið 2 einnig við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru miðað við þágildandi umferðarlög nr. 50/1987. Brot hans varða nú við sambærileg ákvæði núgildandi umferðarlaga. Þannig varðar brot í báðum töluliðum ákæru við 1. mgr. 58. gr. laga laga nr. 77/2019 en brot í 2. tölulið einnig við 1., sbr. 2. mgr. 50. gr. sömu laga, allt samanber 1. mgr. 95. gr. umferðarlaga nr. 77/2019.

Ákærði er fæddur í [...]. Samkvæmt framlögðu sakavottorði, dagsettu 19. desember 2019, hefur ákærði margítrekað gerst sekur umferðalagabrot líkt og þau sem hann er nú sakfelldur fyrir. Þannig verður við það miðað við ákvörðun refsingar að ákærði gerist nú í sjötta skipti sekur um akstur undir áhrifum ávana og fíkniefna og í sjöunda skipti sekur um akstur sviptur ökuréttindum, allt innan ítrekunartíma, sbr. 3. mgr. 71. gr. almennra hegningarlaga nr. 19/1940.

Ákærði var fyrr á þessu ári, nánar tiltekið hinn 9. júlí síðastliðinn dæmdur í 4 mánaða fangelsi, skilorðsbundið til tveggja ára, fyrir brot í nánu sambandi og brot gegn brottvísun af heimili. Brot það sem ákærði er sakfelldur fyrir nú og var framið 22. ágúst 2018 var framið fyrir uppsögu framangreinds dóms og verður ákærða því nú dæmdur hegningarauki varðandi það, sbr. 78. gr. almennra hegningarlaga nr. 19/1940, en með broti því sem framið var 26. september 2019 og ákærði er einnig sakfelldur fyrir nú, rauf hann skilorð sama dóms og verður sá dómur tekinn upp og dæmt fyrir brotin í einu lagi, sbr. 60. gr. sömu laga.

Með hliðsjón af framangreindu, sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 12 mánuði.

Með vísan til 99. og 101. gr. laga nr. 77/2019 er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 168.640 krónur, að meðtöldum virðisaukaskatti, og 124.655 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf R-kk-nf J-kk-nf, sæti fangelsi í 12 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 168.640 krónur og 124.655 krónur í annan sakarkostnað.

H-kvk-nf S-kvk-nf B-kvk-nf

D Ó M S O R Ð:

Ákærði, B-kk-nf R-kk-nf J-kk-nf, sæti fangelsi í 12 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 168.640 krónur og 124.655 krónur í annan sakarkostnað.

H-kvk-nf S-kvk-nf B-kvk-nf